Приложение № 3 към Заповед № РД 09-1108 от 24.10.2023 г.

**Информация за откриване на процедура**

Министерство на земеделието и храните обявява прием по процедура чрез подбор на предложения № BG-RRP-6.006 „Центрове за подготовка за предлагане на пазара и съхранение на плодове и зеленчуци“ за получаване на средства за изпълнение на инвестиции от крайни получатели по Механизма за възстановяване и устойчивост, финансирана по Компонент „Устойчиво земеделие“, инвестиция C6.I1 „Фонд за насърчаване на технологичния и екологичен преход на селското стопанство“, от Национален план за възстановяване и устойчивост (НПВУ).

Подкрепата по процедурата цели предоставяне на безвъзмездна финансова помощ за реализация на целеви инвестиции, които подпомагат процеса на предлагане на пазара на селскостопанска продукция, попадаща в обхвата на сектор „Плодове и зеленчуци“, чието качество, състояние и вид отговарят на потребностите на крайния потребител. По процедурата се подпомагат само дейности, свързани с подготовка на селскостопански продукти за продажба, в т.ч. строително-монтажни работи на сгради, съоръжения, оборудване и други активи, предназначени за една или комбинация от дейности, свързани с приемане на селскостопански продукти, сортиране, калибриране, почистване, опаковане, пакетиране, етикетиране, охлаждане, съхранение, складиране и транспортиране.

Предложенията за извършване на инвестиции (ПИИ) трябва да се изпълняват на територията на Република България.

Финансова помощ по процедурата се предоставя на регистрирани земеделски стопани и групи/организации на производители, признати от министъра на земеделието и храните.

Предложенията за извършване на инвестиция по настоящата процедура се подават по изцяло електронен път чрез Информационната система за управление и наблюдение (ИСМ-ИСУН 2020), раздел НПВУ с използването на Квалифициран електронен подпис (КЕП), на следния интернет адрес: <http://eumis2020.government.bg/>.

Кандидатите могат да задават допълнителни въпроси и да искат разяснения във връзка с Условията за кандидатстване до 21 дни преди изтичането на срока за кандидатстване. Допълнителни въпроси могат да се задават само в ИСМ-ИСУН 2020, раздел НПВУ чрез модул “Електронно кандидатстване“, процедура BG-RRP-6.006.

Отговорите на въпросите на кандидатите се публикуват в ИСМ-ИСУН 2020, раздел НПВУ и на интернет страницата на Министерство на земеделието и храните, в качеството му на структура за наблюдение и докладване (СНД) в 10-дневен срок от получаването им, но не по-късно от 14 дни преди изтичането на срока за кандидатстване

Разясненията се дават по отношение на насоките за кандидатстване, не съдържат становище относно качеството на предложението и са задължителни за всички кандидати.

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на Министерството на земеделието и храните: [**www.mzh.government.bg**](http://www.mzh.government.bg)ив ИСМ-ИСУН 2020, раздел НПВУ.

**Крайният срок за подаване на предложения за извършване на инвестиция е 17:30 часа на** **22.12.2023 г.**